โรงพยาบาลกายส์

โรงพยาบาลกายส์ (อังกฤษ: Guy's Hospital) เป็นโรงพยาบาลเอ็นเอชเอส ในโบโรออฟซัทเดิร์กในลอนดอนกลาง เป็นส่วนหนึ่งของทรัสต์มูลนิธิเอ็นเอชเอสกายส์และเซนต์ทอมัส และเป็นหนึ่งในคิงส์เฮลท์พาร์ตเนอส์ ซึ่งเป็นศูนย์การศึกษาด้านวิทยาศาสตร์สุขภาพ โรงพยาบาลกายเป็นโรงพยาบาลสอนประจำวิทยาลัยแพทยศาสตรศึกษา คิงส์คอลเลจลอนดอน ร่วมกับโรงพยาบาลเซนต์ทอมัส และ โรงพยาบาลคิงส์คอลเลจ ปีกทาวเวอร์ (Tower Wing) หรือชื่อเดิม ตึกกายส์ (Guy's Tower) เคยเป็นอาคารโรงพยาบาลที่สูงที่สุดในโลกเมื่อสร้างเสร็จ ด้วยความสูง 148.65 เมตร (487.7 ฟุต) และจำนวนชั้น 34 ชั้น ก่อนจะถูกล้มตำแหน่งโดยเดอะเบแลร์ในนครนิวยอร์กเมื่อปี ค.ศ. 1988 ในปัจจุบันยังคงเป็นหนึ่งในอาคารที่สูงที่สุดในลอนดอน และในปี ค.ศ. 2019 เป็นอาคารโรงพยาบาลที่สูงที่สุดเป็นอันดับห้าชองโลก โรงพยาบาลก่อตั้งขึ้นในปี ค.ศ. 1721 โดยเศรษฐีใจบุญ ทอมัส กาย ผู้ร่ำรวยจากการตีพิมพ์คัมภีร์ไบเบิล โดยแรกเริ่มตั้งใจให้เป็นที่รักษาคนไข้ที่ "รักษาไม่ได้แล้ว" ที่ถูกนำออกจากโรงพยาบาลเซนต์ทอมัส อ้างอิง แหล่งข้อมูลอื่น Guy's and St Thomas' NHS Foundation Trust Guy's and St Thomas' Charity Wolfson Centre for Age Related Diseases Lists of Guy's Hospital students